Ilir Çapuni

Ilir Çapuni (1978, Tivar) është inxhinier shqiptar dhe profesor i shkencave kompjuterike nga Mali i Zi.

 Biografia 
Ilir Çapuni ka lindur në vitin 1978 në Tivar. Shkollën fillore dhe të mesme i kreu në Ulqin. Arsimin e lartë e kreu në Universitetin e Malit të Zi në Fakultetin e Shkencave në Podgoricë. Doktoroi në shkenca kompjuterike në vitin 2012 në Universitetin prestigjioz të Bostonit.

Në vitin 1998 themeloi gazetën e pavarur në gjuhën shqipe “Kronika”, ku punoi si drejtues dhe kryeredaktor. Nga viti 2003 deri në vitin 2006 ka punuar si asistent në Fakultetin e Shkencave Natyrore dhe Matematikës në Mal të Zi dhe të njëjtën gjë ka bërë edhe në Boston. Prej vitit 2013 punon në Tiranë si profesor i teknologjisë së informacionit. Iliri drejtoi Qendrën për Kërkime të Avancuara Kompjuterike në Universitetin e New York-ut në Tiranë. Nga viti 2019 deri në vitin 2021 ka qenë ligjërues i jashtëm në Universitetin e Malit të Zi.

Ai është një zhytës aktiv dhe instruktor zhytjeje, ku mori pjesë dhe drejtoi disa ekspedita nënujore në të cilat u zbuluan dhe u hulumtuan anije të fundosura me rëndësi të madhe historike. Një prej tyre është luftanija Regina Margherita, anija Brindisi, Pozsony, Andrassy, Po etj.

Nga viti 2017-2021 mbajti funksionin e Drejtorit politik të Forcës së Re Demokratike, kurse nga viti 2018-2021 ishte kryetar i Kuvendit të Komunës Ulqin. Rolin e këshilltarit në Kuvendin Komunal të Komunës së Ulqinit e ushtron edhe sot e kësaj dite. 

Ushtron detyrën e deputetin që nga nëntori i vitit 2023 pranë Aleancës Shqiptare. 

Drejton disa projekte të mëdha në industri dhe akademi. Është njëri nga themeluesit e konferencës IEEE Balkancom dhe merr pjesë në Bordin Drejtues të saj. 

 Shih edhe 
 Shqiptarët në Mal të Zi

 Referime 

 Lidhje të jashtme 
 https://www.cdm.me/english/ilir-capuni-member-of-parliament-of-montenegro/
 https://tvboin.com/25/04/2018/ilir-capuni-kryetar-i-ri-i-kuvendit-te-ulqinit/
 https://scholar.google.com/citations?user=RmV1ObgAAAAJ 

Kategoria:Lindje 1978
Kategoria:Njerëz nga Tivari
Kategoria:Shqiptarë të Malit të Zi
Kategoria:Njerëz që jetojnë
Kategoria:Absolventët e Universitetit të Malit të Zi
Kategoria:Profesorë të Universitetit të Malit të Zi